<classify> TUNU NASSOR-DAR ES SALAAM CHAMA cha Wananchi CUF kimeiomba Serikali kutoa tamko la kuruhusumikutano ya hadhara kwa vyama vya siasa ili waweze kuhamasisha wananchikujiandikisha kupiga kura Uchaguzi wa Serikali za Mitaa. Juzi Waziri wa Nchi Tawala za Mikoa na Serikali za Mitaa Tamisemi,Seleman Jafo, aliongeza siku tatu za kujiandikisha katika orodha ya wapigakurakatika uchaguzi huo kutokana na kuwapo idadi ndogo ya wananchiwaliojiandikisha. Akizungumza na waandishi wa habari Dar es Salaam jana, Mkurugenzi waMipango na Uchaguzi wa CUF, Jaffar Mneke, alisema ni muhimu kwa Serikali kutoatamko hilo mapema ili waandishi wasibaki vituoni bila ya kuwapo watu wakujiandikisha. Serikali ikibidi itoe tamko hilo leo jana kuwa vyama vya siasaviko huru kisheria kufanya mikutano ya hadhara kuhamasisha kujiandikisha nakuzungumzia masuala yanayohusu nchi yao kama katiba ya nchi inavyotaka,alisema Mneke. Aliongeza kuwa wanaiomba Serikali iwaondoe hofu wananchi, kwambaimedhamiria kweli kuona uchaguzi unafanyika na itasimamia kwa uhuru na haki. Serikali iahidi kujidhibiti isiharibu mchakato wa demokrasia nakuwadhibiti watumishi wake wasijaribu kuchezea uchaguzi huu, alisema Mneke. Aliiomba Tamisemi izuie vitendo vya waandishi kuhama vituoni nakwenda kuandikisha majumbani kama ilivyoripotiwa katika baadhi ya maeneo ya Mkoawa Tanga na Dodoma. Mneke alisema wameamua kutoa tamko hilo baada ya kufanya utafiti kwamikoa nane na kubaini kuwapo kwa sababu mbalimbali za baadhi ya watukutokujiandikisha. Alisema sababu mojawapo ni kuwa wananchi hawajahamasishwa vya kutoshakama ilivyofanyika huko nyuma mwaka 2004, 2009 na 2014. Mneke alisema wananchi walikuwa wakisukumwa na mikutano ya hadhara naharakati za kisiasa zilizofanywa na vyama vya siasa na asasi za kiraiawaliokuwa wamebeba ujumbe wa kuwaeleza umuhimu wa kujiandikisha. Kwa sasa CCM pekee ndio kinafanya mikutano ya hadhara na harakati zakisiasa bila kubughudhiwa, hii ni miongoni mwa sababu ya wengi kushindwakujitokeza, alisema Mneke. Alisema hamahama ya viongozi wakiwamo wabunge na madiwani imewafanya wananchiwaamini kuwa hakuna demokrasia nchini na kujiandikisha ni kupoteza muda. Aliongeza kuwa wakati kanuni za uchaguzi namba 371, 371, 373 na 374zinaagiza uandikishaji unafanyika katika vituo vilivyo katika maeneo ya umma, alidaikuna baadhi ya wasimamizi wa vituo hivyo walifunga vituo na kupita majumbani nakuandikisha kwa ubaguzi. Akizungumzia kumbukizi ya miaka 20 ya Mwalimu Julius Nyerere, Mneke alisemanchi inapokumbuka na kuenzi mazuri aliyoyafanya, ikubaliane na mawazo yake yakuruhusu ustawi wa vyama vingi nchini. Mneke alisema ni vyema Serikali kumuenzi Nyerere kwa kumuunga mkonokatika kuruhusu uhuru wa vyama vya siasa. Alisema chama hicho kitaendelea kuyaenzi mazuri yote aliyoyatendaMwalimu Nyerere, hasa katika ustawi wa demokrasia na vyama vingi.  <topic>: KITAIFA 